《送宋舜和参政之桂林兼简时措宪副伯玉亚参》
明代·顾清

万玉参天说桂山，好风明月送飞鸾。官评廿载朝端美，行色三春画里看。

乡里故人惊会合，遐方稚子亦歌欢。公馀为有怀人意，东北停云日倚阑。

作者简介：顾清（1460-1528）字士廉，江南华亭人，弘治六年（1493）进士，官至南京礼部尚书。诗清新婉丽，天趣盎然。著有《东江家藏集》《松江府志》等。